Anna Myhre

Anna Sofie Myhre (født Røyne 16. januar 1875 i Nord-Fron, død 24. mars 1943 i Stockholm) var en norsk forfatter, lærer og forretningskvinne.

Liv og virke 
Anna Myhre var datter av en folkeskolelærer, og ble selv lærer ved folkeskolen. Fra 1893 var hun ansatt som lærer ved Tofte skole i Fron. Da hun ble gift i 1904, var hun amtsskolelærerinne i Holum.

I 1924 etablerte hun en forretningsvirksomhet i Kristiania.

Anna Myhre var tilhenger av den franske hypnotisøren Emile Coué, og hentet inspirasjon fra hans arbeid i sine bøker. Hun utga sin første bok, Spillegalskap, i 1925.

I 1931 utga hun på eget forlag et ambisiøst tobindsverk kalt Innbilningens makt. Her tar hun blant annet for seg mesmerisme, suggesjon og viviseksjon. Da Landsforening mot viviseksjon og all mishandling av dyr ble opprettet i 1933, ble hun foreningens sekretær.

Familie 
Anna Sofie Myhre var datter av folkeskolelærer og herredskasserer Nils Røyne (Røine) og hans hustru Kari Kristensdatter Waarum. Hun ble 20. september 1904 gift i Holum i Lindesnes med offiser og senere overlærer Oluf Johan Petter Myhre.

Bibliografi 
 1925: Spillegalskap, Oslo
 1931: Innbilningens makt, 2 bind

Referanser

Kilder 
 

Norske forfattere
Personer fra Nord-Fron kommune